Príloha č. 1
k nariadeniu vlády č. .../2005 Z. z.
 
Časť A
 
I. Chov oviec a kôz úradne uznaný bez výskytu brucelózy (B. melitensis)
 
A. Udelenie štatútu
 
1.      Chov oviec alebo kôz úradne uznaný bez výskytu brucelózy (B. melitensis) je chov, v ktorom
1.1.	 všetky vnímavé zvieratá na brucelózu (B. melitensis) boli bez klinických alebo akýchkoľvek iných príznakov brucelózy (B. melitensis)  po dobu najmenej 12 mesiacov,
1.2.	nie je žiadna ovca alebo koza, ktorá bola očkovaná proti brucelóze (B. melitensis), okrem zvierat očkovaných najmenej pred dvoma rokmi vakcínou Rev. 1 alebo vakcínou schválenou Európskou komisiou,
1.3.	všetky ovce a kozy chovu staršie ako šesť mesiacov v dobe testovania boli vyšetrené dvakrát v intervale šesť mesiacov alebo viac podľa prílohy č. 3, ak výsledky testov boli negatívne,
1.4.	boli po testoch uvedených v bode 1.3. len ovce alebo kozy narodené v chove alebo tie, ktoré prišli z chovu úradne bez výskytu brucelózy alebo bez výskytu brucelózy za podmienok uvedených v časti D a v ktorom po nadobudnutí štatútu boli plnené požiadavky uvedené v časti B.
 
2.      Chov umiestnený v úradne uznanom štáte alebo oblasti úradne uznanej bez výskytu brucelózy podľa bodu II.

B. Udržanie štatútu
 
1. V chove oviec alebo kôz úradne uznanom bez výskytu brucelózy (B. melitensis), ktoré sa nenachádza v oblasti úradne uznanej bez výskytu brucelózy a v ktorom po priznaní štatútu je prísun zvierat uskutočňovaný v súlade s požiadavkami bodu D, musí byť každoročne vyšetrený reprezentatívny počet oviec a kôz starších šesť mesiacov; chov si môže ponechať svoj štatút bez výskytu brucelózy (B. melitensis), ak výsledky testov boli negatívne.
   
2. Reprezentatívny počet zvierat, ktoré musia byť vyšetrené, pozostáva v každom chove zo
a)	všetkých nekastrovaných samčích zvierat starších ako šesť mesiacov,
b)	všetkých zvierat, ktoré boli do chovu prisunuté od predošlého testovania,
c)	25 % samičích zvierat, ktoré dosiahli vek reprodukcie (pohlavne dospelé) alebo produkujú mlieko, najmenej však 50% zvierat v chove okrem chovu, kde je menej než 50 samičích zvierat; v takomto prípade musia byť vyšetrené všetky samičie zvieratá.
 
3.  Pre územie, ktoré nie je úradne uznané bez výskytu brucelózy a kde viac ako 99% chovov oviec alebo kôz je prehlásených za úradne uznané bez výskytu brucelózy (B. melitensis), môže byť frekvencia vyšetrovania chovov oviec a kôz úradne uznané bez výskytu brucelózy predĺžená na tri roky za predpokladu, že chovy, ktoré nie sú úradne bez výskytu brucelózy, sú pod úradnou kontrolou a  podliehajú eradikačnému programu. 
 
C. Podozrivé alebo skutočné prípady brucelózy
 
    1. V prípade, že v chove oviec alebo kôz úradne uznanom bez výskytu brucelózy 
1.1.	 je jedna alebo viac oviec a kôz podozrivých z brucelózy (B. melitensis), musí byť  orgánom veterinárnej správy chovu odňatý štatút úradne uznaný bez výskytu brucelózy;  štatút môže byť len pozastavený, ak podozrivé zviera alebo zvieratá boli okamžite zlikvidované alebo izolované až do úradného potvrdenia choroby alebo až do úradného zrušenia podozrenia z tejto choroby,
1.2.	 je brucelóza (B. melitensis) potvrdená, pozastavenie priznania štatútu môže byť orgánom veterinárnej správy zrušené len vtedy, ak všetky infikované zvieratá alebo len zvieratá vnímavého druhu k infekcii, sú zabité a dve vyšetrenia v intervale najmenej tri mesiace alebo viac vykonané podľa prílohy č. 3 u všetkých zvierat chovu starších ako šesť mesiacov a boli negatívne.
 
2.      Ak chov uvedený v bode 1 je v oblasti, ktorá je úradne uznaná bez výskytu brucelózy (B.   melitensis), Slovenská republika musí bezodkladne informovať Európsku komisiu a ostatné členské štáty.
Príslušný orgán veterinárnej správy musí zabezpečiť
2.1.	zabitie všetkých infikovaných zvierat a všetkých vnímavých zvierat druhu vnímavého k infekcii v chove; členský štát musí priebežne informovať Európsku komisiu a členské štáty o vývoji choroby.
2.2.	vykonať epizootické šetrenie a stáda, ktoré spolu epizootologicky súvisia  vyšetriť na brucelózu podľa bodu 1.2.
 
 3.      Ak je vzplanutie brucelózy potvrdené podľa odseku 2, Európska komisia po vyhodnotení okolností nového vzplanutia  brucelózy (B. melitensis) prijme, ak toto vyhodnotenie ju k tomu oprávňuje, rozhodnutie pozastavujúce alebo odnímajúce štatút tejto oblasti. Ak je štatút odňatý, podmienky pre jeho nové získanie musia byť stanovené rovnakým postupom.

D. Zaradenie zvierat do chovu oviec a kôz úradne uznaného bez výskytu brucelózy (B. melitensis) 
    
      Ovce alebo kozy môžu byť zaradené do chovu oviec a kôz úradne uznaného bez výskytu brucelózy, ak tieto zvieratá 
1.      pochádzajú z chovu oviec a kôz úradne uznaného bez výskytu brucelózy, 
2.      pochádzajú z chovu bez výskytu brucelózy, 
3.      sú jednotlivo označené podľa § 4 ods. 1 písm. a),
4.      neboli očkované proti brucelóze, alebo, ak boli očkované, bolo očkovanie vykonané najmenej pred dvomi rokmi; avšak samičie zvieratá staršie ako dva roky, ktoré boli očkované pred dosiahnutím veku sedem mesiacov, môžu byť rovnako presunuté do chovu,  
5.      musia byť izolované pod úradným dozorom na chov pôvodu a počas izolácie byť dvakrát vyšetrené v intervale najmenej šesť týždňov podľa prílohy č. 3, ak výsledky boli negatívne.

 
 II. Štát alebo oblasť úradný uznaná bez výskytu brucelózy
 
1.   Štát alebo oblasť môže byť uznaný podľa rozhodnutia Európskej komisie za úradne uznaný bez výskytu brucelózy, ak
1.1.	je v ňom najmenej 99,8% chovov oviec a kôz úradne bez výskytu brucelózy, alebo
1.2.	 spĺňa tieto podmienky :
1.2.1.	  brucelóza oviec a kôz podliehala povinnému hláseniu po dobu najmenej päť rokov
1.2.2.	 po dobu najmenej piatich rokov nebol úradne potvrdený žiadny prípad brucelózy oviec a kôz
1.2.3.	 po dobu najmenej troch rokov  bolo zakázané očkovanie;  
1.3.	 zhodu s podmienkami schválila Európska komisia.
 
2.    Štát alebo oblasť môže byť ďalej úradne uznaná bez výskytu brucelózy, ak spĺňa podmienky uvedené v bode 1.1. 
2.1. prvý roku po uznaní členského štátu alebo oblasti bez výskytu brucelózy (B. melitensis) náhodné vyšetrenia vykonané v chove alebo na bitúnku ukázali stupeň istoty 99 %, infikovaných bolo menej ako 0,2 % chovov alebo aspoň 10% oviec a kôz starších ako šesť mesiacov bolo vyšetrených podľa prílohy č. 3 ak výsledky boli negatívne,
2.2.  ročne od druhého roku po uznaní členského štátu alebo oblasti bez výskytu brucelózy (B. melitensis) námatkové vyšetrenia vykonané buď v chove alebo na bitúnku ukázali so stupňom istoty 95 %, infikovaných bolo menej ako 0,2 % chovov alebo aspoň 5 % oviec a kôz starších ako šesť mesiacov bolo vyšetrených testom podľa prílohy č. 3, ak výsledky boli negatívne,
2.3.	   ustanovenia uvedené pod bodom 1 a 2 môžu byť zmenené rozhodnutím Európskej komisie,
 
3.	 Podmienky na uznanie štatútu sú naďalej plnené.

Časť B
 
Chov oviec a kôz bez výskytu brucelózy (B. melitensis)
 
A. Udelenie štatútu
 
1. Za chov bez výskytu brucelózy (B. melitensis) je považovaný chov oviec a kôz, ak
       1.1     všetky zvieratá vnímavé na brucelózu (B. melitensis) boli bez klinických alebo iných     príznakov brucelózy po dobu najmenej 12 mesiacov,
1.2.      všetky alebo niektoré ovce alebo kozy boli očkované vakcínou Rev. 1 alebo vakcínou schválenou rozhodnutím Európskej komisie; zvieratá musia byť očkované do veku sedem mesiacov,
      1.3.      všetky očkované ovce a kozy chovu staršie ako 18 mesiacov boli dvomi testmi vyšetrené v intervale šiestich  mesiacov alebo viackrát podľa prílohy č. 3,
       1.4.    všetky neočkované ovce a kozy chovu staršie ako šesť mesiacov v dobe testovania   boli dvoma testmi vykonanými v intervale šesť mesiacov alebo viac vyšetrené podľa prílohy č. 3,  ak výsledky boli negatívne,
1.5.      v chove boli po testoch uvedených v bode 1.3. alebo 1.4. iba ovce a kozy narodené v chove, alebo tie, ktoré prišli z chovu bez výskytu brucelózy za podmienok uvedených v bode D.
 
     2.      Po získaní štatútu chovu bez výskytu brucelózy boli naďalej plnené požiadavky stanovené bodom 1.2.
 
B. Udržanie štatútu
 
V každom chove sa musí ročne vykonať vyšetrenie reprezentatívneho počtu oviec a kôz. Chov si môže ponechať štatút iba vtedy, ak sú všetky testy negatívne. Reprezentatívny počet zvierat, ktoré musia byť vyšetrené, pozostáva pre každé z chovov zo
1. všetkých nekastrovaných samčích zvierat starších ako šesť mesiacov, ktoré neboli   očkované,
2.      všetkých nekastrovaných samčích zvierat starších ako 18 mesiacov, ktoré boli očkované,
3.      všetkých zvierat prisunutých do chovu od predchádzajúceho vyšetrovania,
4.    25 % samičích zvierat, ktoré dosiahli vek reprodukcie (pohlavne dospeli) alebo produkujú mlieko, najmenej 50 samičích zvierat nachov; ak je v chove menej ako 50 samičích zvierat, musia byť vyšetrené všetky samičie zvieratá. 

C. Podozrivé alebo skutočné prípady brucelózy
 
1.     Štatút chovu oviec a kôz bez výskytu brucelózy sa odníme, ak v chove je jedna alebo viac oviec a kôz podozrivých z brucelózy (B. melitensis). Štatút môže byť iba dočasne odňatý, ak podozrivé zviera alebo zvieratá boli okamžite zlikvidované alebo izolované až do úradného potvrdenia choroby alebo až do úradného zrušenia podozrenia z tejto choroby.
2.     Ak je brucelóza (B. melitensis) potvrdená, dočasné pozastavenie štatútu môže byť  zrušené len  vtedy, ak všetky infikované zvieratá alebo všetky zvieratá, ktoré sú k infekcii vnímavé, sú zabité a dve vyšetrenia v intervale najmenej troch mesiacoch sú vykonané podľa prílohy č. 3 u 
       2.1.    všetkých očkovaných zvierat starších ako 18 mesiacov s výsledkom negatívnym,
             2.2.    všetkých neočkovaných zvierat starších ako šesť mesiacov s výsledkom negatívnym.

D. Zaradenie zvierat do chovu oviec a kôz bez výskytu brucelózy (B. melitensis) 
 
  1. Do chovu oviec a kôz bez výskytu brucelózy môžu byť zaradené len ovce alebo kozy, ktoré pochádzajú z hospodárstva oviec a kôz bez výskytu brucelózy alebo úradne   bez výskytu brucelózy (B. melitensis).
 
     2.    Ovce a kozy pochádzajúce z iného chovu, ako je uvedené v bode 1 musia spĺňať tieto podmienky:
          2.1.    musia byť jednotlivo označené podľa § 4 ods. 1 písm. a),
    2.2.   musia pochádzať z chovu, v ktorom všetky zvieratá náležiace k druhom vnímavým na brucelózu (B. melitensis) nemali žiadny klinický alebo iný príznak brucelózy (B. melitensis) po dobu najmenej 12 mesiacov, 
          2.3.     nemôžu byť očkované v posledných dvoch rokoch,
          2.4.     boli izolované pod veterinárnym dozorom v chove pôvodu a počas tejto doby dvakrát vyšetrené v intervale najmenej šiestich  týždňov podľa prílohy č. 3, 
     2.5.    boli očkované vakcínou Rev. 1 alebo vakcínou schválenou Európskou komisiou nie menej ako 15 dní pred vstupom do chovu určenia.
 
E. Zmena štatútu
 
Chov oviec a kôz bez výskytu brucelózy (B. melitensis) môže byť zmenené na chov úradne bez výskytu brucelózy (B. melitensis) po minimálnom období dvoch rokoch, ak
 a)   nemá žiadne zviera, ktoré bolo očkované proti brucelóze (B. melitensis) počas predošlých dvoch rokov,
b)     podmienky podľa časti D bodu 2 boli po celé uvedené obdobie trvalo plnené,
c)      na  konci   druhého roku boli zvieratá staršie ako šesť mesiacov vyšetrené podľa prílohy č. 3 vo všetkých prípadoch s negatívnym výsledkom.